stanford-oval/wikipedia huggingface dataset:
Televisiosarjan Simpsonit alkutekstijakso

Logo ohjelman alkaessa.
Animaatiosarjan Simpsonit alkutekstijakso ja sen tunnussävelmä ovat lajinsa tunnetuimpia. Alkutekstijakso tunnetaan erityisesti useasta joka jaksossa vaihtuvasta vitsistään. Alkutekstien aikana soiva sarjan tunnusmusiikki on Danny Elfmanin säveltämä. Kolmannesta tuotantokaudesta alkaen tunnusmusiikista on ollut käytössä Alf Clausenin sovitus. Musiikki on sävelletty orkesterille, mutta aivan alussa kuullaan sanat ”The Simpsons” kuoron laulamana.
Alkutekstijakso voi esiintyä yksittäisissä jaksoissa eripituisina versioina jakson tarpeista riippuen. Täyspitkästä alkutekstijaksosta on ollut sarjan aikana käytössä kolme pysyvää versiota, 1. tuotantokauden varhainen versio, vuosina 1990–2009 – 2. tuotantokauden alusta aina 20. tuotantokauden alkupuolelle – käytetty ”klassinen versio” sekä sen jälkeen käytössä ollut teräväpiirtoversio. Nykymuotoinen alkutunnus nähtiin ensi kerran 20. tuotantokauden kymmenennessä jaksossa ”Silmä silmästä” helmikuussa 2009.
Alkuperäinen alkutunnus (1. tuotantokausi)

Ensimmäisellä tuotantokaudella oli käytössä alkutekstijakson varhaisempi versio, joka oli pääosin identtinen myöhemmän version kanssa, mutta sen animointi oli hieman kömpelömpi ja eräät kohtaukset erosivat hieman: Ydinvoimalassa Homerin taustalla näkyy Burnsin ja Smithersin sijasta hampurilaista pihtien avulla syövä satunnainen työntekijä. Bart ei ohita jalkakäytävällä sarjasta tuttuja hahmoja, vaan joukon bussipysäkillä seisovia satunnaisia aikuisia; ohittaessaan heidät hän kiskaisee pysäkin kyltin mennessään, jolloin bussi ajaa pysäkin ohi ja ihmiset juoksevat sen perään. Välähdys muista Springfieldin asukkaista puuttuu ja sen tilalla nähdään Lisa pyöräilemässä kuoppaisella tiellä korkean kirjapinon kanssa. Lisa ajaa pihaan hetkeä ennen Homerin tuloa eikä päinvastoin, musiikin melodia poikkeaa myöhemmästä Bartin lautailukohtauksessa ja Lisan saapuessa pihaan,
yhdessä ensimmäisen
kauden jaksossa sohvakohtaus ei sisällä mitään vitsiä ja joissain jaksoissa ei ollut alkutekstijaksoa lainkaan, vaan ne alkoivat suoraan itse jaksosta.
Parodiaversiot ja muunnelmat alkutunnuksesta

Joissakin Simpsoneiden jaksoissa on kohtauksia, jotka parodioivat alkutekstijaksoa. Esimerkiksi 16. kauden jaksossa ”Ahmatti”, jossa Bart lihoo, näytetään koulun ikkunasta kuinka Bart ostaa automaatista karkkia, ja kun hän koulun kellon soidessa hyppää rullalaudallaan asfaltille, se hajoaa Bartin painosta. Myös 5. kauden jaksossa ”Cape Fear” ja 26. kauden jaksossa ”Äiti kyylä” on alkutekstijaksoa parodioivat kohtaukset.
Parodiaversiot ja muunnelmat alkutunnuksesta > Kauhujen talo -jaksojen alkutunnukset

Kauhujen talo -jaksoissa intro oli ennen 7. tuotantokautta tällainen: Kuva tulee pilvien seasta ja ilmestyy teksti The Simpsons Halloween Special ja jakson järjestysnumero roomalaisilla numeroilla. Pilvien seasta ilmestyy näkyviin Springfieldin hautausmaa, jossa nähdään humoristisia tekstejä sisältäviä hautakiviä. Sen jälkeen kuvakulma nousee hautausmaan kummulle, josta näkyy Simpsoneiden talo. Lisäksi Kauhujen talo -jaksoissa Simpsonien televisioruudulla näkyvät tekijöiden nimet on kirjoitettu vihreällä nesteellä. Nykyään Kauhujen taloissa ei ole erityistä alkutekstijaksoa, vaan jossakin alkukohtauksessa nähdään teksti Treehouse of Horror.
Parodiaversiot ja muunnelmat alkutunnuksesta > The Simpsons Movie -elokuvan versio

Vuonna 2007 valmistuneen elokuvan The Simpsons Movie alussa on sarjan alkutunnusta muistuttava kohtaus. Aluksi nähdään perinteinen pilvien takaa ilmestyvä otsikko "The Simpsons" ja professori Frink ajaa pienellä polkulentokoneellaan ruudun alaosan läpi vetäen perässään banderollia, jossa lukee sana "Movie", ja huudahtaa kuoron perään "Mo-o-ovie on the big screen!". Seuraavaksi kuva zoomaa banderollin o-kirjaimen läpi kaupunkiin. Ensin kuva pysähtyy johtaja Burnsin kartanon kylpyhuoneeseen, jossa Smithers pursottaa tuubista hammastahnaa Burnsin hammasharjalle, mutta Burns kaatuu sen painosta. Sitten kuva zoomaa Kwik-E-Martiin, jossa Apu muuttaa tussilla maitotölkin viimeisen käyttöpäivän vuodesta 2006 vuoteen 2008. Seuraavaksi zoomataan Springfieldin ala-asteen pihalle, missä Dolph, Jimbo ja Kearney nostavat Martinin housuistaan lipputankoon ja tekevät ”lipulle” kunniaa. Sitten kuvassa näkyy perinteinen liitutauluvitsi, jossa Bart kirjoittaa liitutaululle "En lataa tätä elokuvaa laittomasti" (I will not illegally download this movie.). Intro päättyy Green Day -yhtyeen keikalle Springfieldissä, mikä muuttuu osaksi varsinaisen juonen ensimmäistä kohtausta.
Parodiaversiot ja muunnelmat alkutunnuksesta > Live Action -versio

Brittiläinen tv-kanava kuvasi vuonna 2006 englantilaisten amatöörinäyttelijöiden avulla live action -version, joka jäljittelee tarkasti Simpsonien alkutunnusta. Sitä käytettiin samana vuonna tavallisen alkutunnuksen sijasta 17. tuotantokauden jaksossa ”Vaimot vaihtoon”.
Parodiaversiot ja muunnelmat alkutunnuksesta > Muita poikkeavia versioita

Ensimmäinen The Simpsons Movien jälkeen esitetty jakso, 19. tuotantokauden avausjakso ”Rakkaudesta lentämiseen” sisältää tavallisesta poikkeavan alkutekstijakson, jossa viitataan elokuvan tapahtumiin. Springfield on ränsistyneen näköinen, Simpsonien talon jälleenrakennus on kesken ja mukana on elokuvassa esiintyneitä uusia sivuhahmoja.
Muutamissa joulunaikaan esitetyissä uudemmissa jaksoissa koko alkutunnus on animoitu uudelleen siten, että se tapahtuu lumisena talvena ja kaikkialla on joulukoristeita. Bart liikkuu rullalaudan sijasta lumilaudalla, Homerin uraanisauva onkin karkkitanko jne.
28. kauden jaksossa ”Isyystesti” nähdään mustaa huumoria sisältävä alkutunnus, jossa kaikki Simpsonin perheen jäsenet paitsi Bart kuolevat onnettomuuksissa matkalla kotiin. 31. kauden jaksossa ”Toddin totuus” nähdään vaihtoehtoinen alkutunnus, jossa Simpsonien tilalla on Flandersin perhe ja sarjan nimeksikin on vaihdettu The Flanderseseseses.
Parodiaversiot ja muunnelmat alkutunnuksesta > Vierailevien ohjaajien sohvavitsit

Joissain 2010-luvulla tehdyissä jaksoissa sohvavitsikohtaus on annettu vierailevan ohjaajan toteutettavaksi, jolloin lopputulos on saattanut poiketa voimakkaasti Simpsoneiden tavanomaisesta tyylistä. Esimerkiksi Ren ja Stimpy -sarjan luoja John Kricfalusi animoi Simpsonien hahmot todella eksentrisellä tyylillä 23. tuotantokauden jaksoon ”Bart oppii läksynsä”, Robot Chicken -sarjan luojat saivat toteuttaa vahanukkeanimaationa lyhyen tarinan 24. tuotantokauden jaksoon ”Kaiken takana on nainen” ja Don Hertzfeldt ohjasi sarjan pitkäikäisyyttä ironisesti kommentoineen surrealistisen sohvavitsin 26. tuotantokauden jaksoon ”Klovni alamaissa”. Henkilöllisyyttään varjeleva yhteiskuntakriittinen graffititaiteilija Banksy käsikirjoitti ja suunnitteli koko alkutekstijakson 22. kauden jaksoon ”Hauskanpitoa hampaat irvessä”. Rick and Morty -sarjan tekijät saivat tehdä 26. kauden jaksossa ”Mathlete’s Feat” sohvavitsistä crossoverin oman sarjansa kanssa ja Eric Goldberg teki Disneyn klassikkoelokuvia jäljittelevän kollaasin 27. kauden jaksoon ”Fland Canyon”. Sohvavitsien vierailevina ohjaajina ovat olleet myös muun muassa Bill Plympton (kolmesti), Steve Cutts, ranskalainen Sylvain Chomet ja puolalainen Michał Socha (kahdesti).
Aiheesta muualla

10 Incredible Simpsons Couch Gags Created by Guest Animators
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35.  36. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out 
Liitutauluvitsi 5. tuotantokauden jaksosta ”Burnsin perillinen”. Bart kopioi taululle lausetta ”Lippuvala ei pääty Eläköön Saatana”.
Punasolujen siirto vastasyntyneelle

Vastasyntyneillä tarkoitetaan vauvoja, jotka ovat enintään 28 päivän ikäisiä. Useimmat erittäin ennenaikaiset eli ennen 28 raskausviikkoa syntyneet keskoset tarvitsevat vähintään yhden punasolusiirron. Tämä johtuu osittain verinäytteillä poistetun veren määrästä verrattuna vauvan kokonaisveritilavuuteen (iatrogeeninen anemia)  ja osittain keskosten anemiasta. Suurin osa verensiirroista annetaan pieninä täydentävinä verensiirtoina, jotta vauvan hemoglobiiniarvo nousee tietyn ennalta määritellyn tason yläpuolelle tai koska vauva on huonovointinen anemian vuoksi. Vauvojen anemian mahdollisia sivuvaikutuksia voivat olla huono kasvu, velttous ja apneajaksot. Vaihtoverensiirtoa käytetään hoitamaan nopeasti nousevaa bilirubiinia, joka ei reagoi valohoitoon tai suonensisäiseen immunoglobuliiniin. Tämä johtuu yleensä vastasyntyneen hemolyyttisestä sairaudesta, mutta kyseessä voi olla myös muita syitä, kuten G6PD-puutos.
Milloin verensiirto tarvitaan

Alla on British Society of Hematology -järjestön ehdottama verensiirtokynnys alle 32 raskausviikon ikäisinä syntyneille keskosille. Nämä perustuvat hyvin pienille keskosille tehtyjen verensiirtojen systemaattiseen tarkasteluun.
| Ikä syntymän jälkeen | Ei hengitystukea Hb g/l | Lisähappi Hb g/l | Hengityskone Hb g/l |
| --- | --- | --- | --- |
| Enintään 24 tuntia | < 100 | < 120 | < 120 |
| 1-7 päivää | < 100 | <100 | < 120 |
| 8-14 päivää | < 75 | < 95 | < 100 |
| Yli 14 päivää | < 75 | <85 | < 100 |
Punasolujen siirtokynnyksistä 32–37 raskausviikon välillä syntyneillä keskosilla ei ole näyttöä. British Society of Hematology ehdottaa samoja kynnysarvoja kuin hyvin pienille keskosille, jotka eivät tarvitse hengitystukea.
Mitä ja kuinka siirtää

Pieni siirto on yleensä 10-20 ml painokiloa kohti nopeudella 5 ml/kg/tunti.
Suuri verensiirto vastaa vauvan koko arvioitua veritilavuutta (80 ml/kg) ja se tarvitaan yleensä sydänleikkauksen yhteydessä.
Punasolujen vaihtosiirto annetaan yleensä vaikean hyperbilirubinemian tai anemian hoitoon vauvoilla, joilla on vastasyntyneen hemolyyttinen sairaus. Toimenpide poistaa äidiltä saatuja  vasta-aineista sisältäviä vastasyntyneen punasoluja ja alentaa bilirubiinitasoa. "Kaksinkertainen tilavuuden vaihto" (160–200 ml/kg) poistaa noin 90 % vastasyntyneen punasoluista ja 50 % bilirubiinista.
Tarvittavan verituotteen ominaisuudet vaihtelevat verensiirron laajuuden mukaan.Verrattuna tavanomaisiin, noin kaksi viikkoa luovutuksen jälkeen käytettäviin punasoluhin, pienissä verensiirroissa ei näytä olevan mitään etua siitä, että ne käytetään  tuoreempina, eli alle viikko luovutuksesta.
Turvallisuusnäkökohtia

Yhdistyneessä Kuningaskunnassa toimiva Serious Hazards of Transfusion (SHOT) - raportointijärjestelmän avulla valvotaan verensiirtojen turvallisuutta. Se on osoittanut, että vauvojen hoidossa tapahtuu suhteettoman paljon verensiirtovirheitä. Tähän on useita syitä. Virhe voi johtua äidin ja vauvan näytteiden sekaannuksesta, useamman kuin yhden vauvan syntymästä, vauvoista, joilla ei vielä ole etunimeä, tai siitä, että vauvaan ei ole kiinnitetty henkilöllisyystietoja (esim. ranneke).
Yhdestä aikuisen verenluovutuksesta voidaan valmistaa rinnakkaispusseja. Niitä käytettäessä vauva altistuu harvempien verenluovuttajien verelle.
ABO-veriryhmämääritys ja vasta-aineseulonta vastasyntyneillä eroaa aikuisten ja vanhempien lasten veriryhmistä. Kaikki vastasyntyneen punasoluissa havaitut vasta-aineet ovat äidin. Siksi vauvalle annettavan verenluovutusveren on oltava ABO- ja RhD-yhteensopiva niin äidin kuin vauvan kanssa sekä antigeeninegatiivisia kaikille kliinisesti merkittäville äidin vasta-aineille.
Nekrotisoiva enterokoliitti voi ilmetä vastasyntyneiden punasolusiirron jälkeen, mutta vaikka näiden kahden välillä on yhteys, ei ole näyttöä siitä, että verensiirto aiheuttaisi häiriön.
Pussitiainen

| Pussitiainen |
| --- | --- |

Uhanalaisuusluokitus
 Elinvoimainen  
  
Suomessa:
 Erittäin uhanalainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pussitiaiset Remizidae
Suku::  Pussitiaiset Remiz
Laji::  pendulinus
Kaksiosainen nimi
 Remiz pendulinus  (Linnaeus, 1758) 

Katso myös
   Pussitiainen Wikispeciesissä   Pussitiainen Commonsissa 
Infobox OKNimi-testi OKIUCN-testi OK: 
Pussitiainen (Remiz pendulinus) on pieni varpuslintu, jolla on musta naamarikuvio. Laji kuuluu pussitiaisten heimoon.
Piirteet

Pussitiainen on pienikokoinen ja luonnossa vaikeasti havaittava. Se on selkäpuolelta punertavanruskea ja alapuolelta vaaleampi. Sen harmaassa päässä on musta naamari, joka koiraalla on leveämpi kuin naaraalla. Koiraan rinnassa on punertavaa täplitystä. Nuori lintu on yksivärisemmän ruskea kuin aikuiset yksilöt. Lajin nokka on teräväkärkinen, vanhalla linnulla harmaa ja nuorella tumma. Pussitiaisen pituus 10–12 senttimetriä ja paino 8–9 grammaa.
Pussitiaisen äänet ovat korkeita. Yleisimmin kuultava ääni on korkea, venytetty, loppua kohti laskeva ”vsiiiyyyy”-kutsuääni. Lajin laulu muistuttaa hieman viherpeipon lurittelua. Pussitiaisen käyttäytyminen on tiaismaista, vaikka se ei kuulukaan varsinaisiin tiaisiin.
Levinneisyys

Levinneisyysalue ulottuu suureen osaan Aasiaa aina Koreaan saakka. Euroopan pesimäkannaksi on arvioitu 259 000 – 470 000 paria. Suomen pesimäkannaksi on arvioitu 3–15 paria, Ruotsin 10–30 paria ja Viron 400–600 paria.
Elinympäristö

Pussitiainen pesii rehevien merenlahtien, järvien ja jokivarsien pensoittuneilla ruovikkoalueilla, lehtipuistoissa, pensaikkoniityillä tai muissa sellaisissa rehevissä ympäristöissä.
Lisääntyminen

Pussitiaisen pesä on taitavasti rakennettu huopamainen pussi, joka riippuu elävän puun, tavallisesti koivun tai pajun, oksan kärjessä. Umpinaiseen pussiin johtaa pyöreä putki. Pesän pintamateriaali on usein osmankäämin siemennukkaa. Kerrotaan, että pesiä on käytetty lasten töppösinä, ei kuitenkaan Suomessa. Koiras rakentelee pesiä, joista naaras valitsee yhden. Koiras on moniavioinen, eli sillä voi olla useita naaraita puolisoinaan. Pussitiainen munii kerralla 6–8 valkeaa munaa, joita joko koiras tai naaras hautoo 13–14 vuorokautta. Poikaset oppivat lentämään noin 16 vuorokauden ikäisinä.
Ravinto

Pussitiaisen ravintoa ovat hyönteiset ja muut niveljalkaiset, talvella lisäksi osmankääminsiemenet, ehkä myös järviruo’on siemenet. Keväisin linnut käyvät etenkin pajujen kukinnoissa etsimässä hyönteisiä.
Remiz pendulinus
Las Vegas Strip Circuit

| Las Vegas Strip Circuit |
| --- | --- |

Sijainti:   Paradise, Nevada, Yhdysvallat
Aikavyöhyke:  UTC-8
Valmistumisvuosi:  2023
Suunnittelija:  Carsten Tilke
Katsojakapasiteetti:  100 000
Radan pituus:  6,201
Mutkia:  17
Rataennätys:  1.34,876 ( Lando Norris, McLaren, 2024)
Suurimmat tapahtumat:  Formula 1
Formula 1
Kilpailun pituus:  50 kierrosta, 310,050 km
Ensimmäinen GP:  2023
Grand Prix’itä ajettu:  2
Eniten voittoja:   Max Verstappen,  George Russell (1)
Las Vegas Strip Circuit on katurata Las Vegas Stripillä ja sen ympäristössä Paradisessa Nevadassa Yhdysvalloissa.
Las Vegas Strip Circuitin on suunnitellut saksalainen rata-arkkitehti Carsten Tilke, Hermannin poika. Radalla ajettiin Las Vegasin Grand Prix ensimmäistä kertaa kaudella 2023. Rata ajetaan vastapäivään.
Voittajat > Formula 1

| Kausi | Kuljettaja | Valmistaja | Raportti |
| --- | --- | --- | --- |
| 2023 |  Max Verstappen | Red Bull Racing-Honda RBPT | Raportti |
| 2024 |  George Russell | Mercedes | Raportti |
Aiheesta muualla

Kuvia tai muita tiedostoja aiheesta Las Vegas Strip Circuit Wikimedia Commonsissa
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder 
Formula 1 -luokan Las Vegasin Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Caesars Palace (1981–1982) Las Vegas Strip Circuit (2023–)
Tony Curtis

| Tony Curtis |
| --- | --- |
 Tony Curtis vuonna 1958.
Henkilötiedot
Syntynyt: 3. kesäkuuta 1925 Bronx, New York, Yhdysvallat
Kuollut: 29. syyskuuta 2010 (85 vuotta) Las Vegas, Nevada, Yhdysvallat
Puoliso:  Janet Leigh  (1951–1962)  Christine Kaufmann  (1963–1968)  Leslie Allen  (1968–1982) Andrea Savio  (1984-1992)  Lisa Deutsch  (1993–1994)  Jill Vandenberg  (1998–2010)
Lapset:  6 (mukaan lukien Jamie Lee Curtis)
Näyttelijä
Merkittävät roolit:  Joe / Josephine (Piukat paikat) John Jackson (Kahle) Albert DeSalvo (Bostonin kuristaja)
Aiheesta muualla
www.tonycurtis.com
IMDb 
Elonet
Tony Curtis (ent. Bernard Schwartz; 3. kesäkuuta 1925 Bronx, New York, Yhdysvallat – 29. syyskuuta 2010 Las Vegas, Nevada, Yhdysvallat) oli yhdysvaltalainen näyttelijä, joka esiintyi yli sadassa elokuvassa. Hän näytteli myös televisiossa ja loi uraa taidemaalarina 1980-luvun alusta alkaen. Hänellä on tähti Hollywood Walk of Famella.
Elämä ja ura

Curtis (syntyjään Bernard Schwartz) syntyi vuonna 1925 New Yorkissa Unkarista muuttaneen räätälin perheeseen. Perhe oli köyhä, ja nuorena Curtis kuului katujengiin.
Curtis palveli toisessa maailmansodassa Yhdysvaltain laivastossa ja haavoittui Guamissa. Sodan jälkeen hän palasi New Yorkiin ja ryhtyi näyttelijäksi. Hän esiintyi kiertävässä teatterissa ja näytteli myös New Yorkin Greenwich Villagessa Golden Boy -nimisessä näytelmässä. Siitä roolistaan hänet huomattiin Universal-elokuvayhtiössä, joka teki hänen kanssaan seitsemän vuoden sopimuksen.
Curtisin ensimmäinen rooli oli elokuvassa Elämän ja kuoleman leikki (1948), jota seurasi joukko muita pieniä rooleja. Nimen Tony Curtis lisäksi hänestä käytettiin joissain elokuvissa nimeä Anthony Curtis. Tumma ja komea Curtis saavutti suosiota etenkin nuoressa elokuvayleisössä. Ensimmäisen ison roolinsa hän sai elokuvassa Prinssi joka oli varas (1951). Vaikka elokuvayleisö pitikin Curtisista, kriitikot eivät häntä tai hänen elokuviaan vielä 1950-luvun alussa arvostaneet.
Curtisin ensimmäinen vakava ja menestyksekäs roolisuoritus oli lainasopimuksella United Artistsilla elokuvassa Trapetsi (1956), joka toi hänelle jatkosopimuksen Universalilla. Myös roolit elokuvissa Menestyksen huuma (1957), Viikingit (1958) ja Kiirastulessa (1958) toivat Curtisille hyvät arvostelut. Päärooli vankikarkurina elokuvassa Kahle (1958) toi Curtisille hänen uransa ainoan Oscar-ehdokkuuden.
Curtis oli vuonna 1959 jo noussut tähtinäyttelijäksi. Hän näytteli pakoretkellä olevaa muusikkoa komediassa Piukat paikat (1959) ja esiintyi myös esimerkiksi Blake Edwardsin komedioissa Täydellinen loma (1958) ja Operaatio Alushame (1959) sekä Kuka oli se nainen? (1960). Vuonna 1960 hän näytteli Stanley Kubrickin historiallisessa eepoksessa Spartacus.
Vuoden 1964 jälkeen Curtis keskittyi lähes yksinomaan komedioihin, lukuun ottamatta sarjamurhaajan roolia elokuvassa Bostonin kuristaja (1968). Curtisin komediat eivät kuitenkaan menestyneet, ja hänen tähtensä alkoi laskea. Hän jatkoi näyttelemistä elokuvissa ja lisäksi televisiosarjoissa 2000-luvulle asti.
Curtis kuoli sydämen pysähdykseen Las Vegasissa 29. syyskuuta 2010. Hänet haudattiin Palm Memorial Parkin hautausmaalle Green Valleyhin, Nevadaan.
Yksityiselämä

Curtis oli kuusi kertaa avioliitossa:
Janet Leigh (1951–1962), jonka kanssa hän sai kaksi lasta, näyttelijä Jamie Lee Curtisin ja näyttelijä Kelly Curtisin.
Christine Kaufmann (1963–1967), jonka kanssa hänellä oli kaksi lasta. Tytär Allegra Curtis on myös näyttelijä.
Leslie Allen (1968–1982), jonka kanssa hänellä oli kaksi lasta.
Andria Savio (1984–1992)
Lisa Deutsch (1993–1994)
Jill Vanderberg Curtis (1998–2010, Curtisin kuolemaan asti).